再遊天童山回吳與權諸友夜集
作者：舒亶
朝代：宋

paragraphs: 太白嶄岩幾百尺，仙人一去無消息。
臨雲時復倚欄干，獨看千峰萬峰碧。
昨夜長鬚城裏回，報道湖上秋風來。
醉園雨過月臺冷，籬根白菊看看開。
却杖青藜趁流水，目送征鴻下山觜。
蓬船荅浪遶叢蘆，咫尺烟汀幾萬里。
忽見江頭江月白，紛紛笑語城東陌。
一尊此酒一枰棋，未到懶堂猶是客。